
	–	der henviser til EU-Domstolens domme af 16. februar 2022 i sag C-156/21, Ungarn mod Parlamentet og Rådet, og i sag C-157/21, Polen mod Parlamentet og Rådet1a, der bekræfter lovligheden af forordningen om konditionalitet,
1a ECLI:EU:C:2022:97 & ECLI:EU:C:2022:98.

	–	der henviser til den igangværende undersøgelse, som EPPO indledte i juli 2025, af det påståede misbrug af EU-midler begået af den tidligere gruppe Identitet og Demokrati i Europa-Parlamentet,

	2a.	beklager, at ikke alle medlemsstater deltager i EPPO, hvilket skaber håndhævelsesmangler, der svækker EU's evne til at beskytte sine finansielle interesser på et ensartet grundlag; bemærker, at EPPO udstedte et betydeligt antal europæiske efterforskningskendelser og anmodninger om gensidig retshjælp, der involverede ikkedeltagende medlemsstater i 2024, hvilket skabte yderligere proceduremæssige byrder og risikerede at føre til tab af bevismateriale; gentager opfordringen til alle resterende ikkedeltagende medlemsstater om at tilslutte sig EPPO uden yderligere forsinkelse;

	3.	understreger, at retsstatsprincippet er en hjørnesten i EU og er afgørende for at beskytte EU's finansielle interesser i alle medlemsstater; understreger, at konditionalitetsmekanismen vedrørende retsstatsprincippet skal anvendes, når overtrædelser direkte påvirker EU-budgettet; understreger, at beslutninger om at beskytte EU's finansielle interesser skal være baseret på tekniske og juridiske resultater; opfordrer Kommissionen til at sikre en konsekvent og forholdsmæssig anvendelse af mekanismen, samtidig med at medlemsstaternes primære ansvar for at opretholde retsstatsprincippet og sikre sammenhæng på tværs af EU-instrumenter respekteres;
	3.	understreger, at retsstatsprincippet er en hjørnesten i EU og er afgørende for at beskytte EU's finansielle interesser i alle medlemsstater; understreger, at konditionalitetsmekanismen vedrørende retsstatsprincippet skal anvendes, når overtrædelser af retsvæsenets uafhængighed, anklagemyndighedens kapacitet, ansvarlighed eller gennemsigtighed påvirker eller risikerer at påvirke den forsvarlige økonomiske forvaltning af EU-budgettet i overensstemmelse med Domstolens faste praksis; understreger, at beslutninger om at beskytte EU's finansielle interesser skal være baseret på tekniske og juridiske resultater; opfordrer Kommissionen til at sikre en konsekvent og forholdsmæssig anvendelse af mekanismen, samtidig med at medlemsstaternes primære ansvar for at opretholde retsstatsprincippet og sikre sammenhæng på tværs af EU-instrumenter respekteres;


Or. <Original>{EN}en</Original>
</Amend>
<Amend><Date>{22/04/2026}22.4.2026</Date>	<ANo>A10-0080</ANo>/<NumAm>54</NumAm>
Ændringsforslag		<NumAm>54</NumAm>
<RepeatBlock-By><By><Members>Daniel Freund</Members>
<AuNomDe>{Verts/ALE}for Verts/ALE-Gruppen</AuNomDe>
</By></RepeatBlock-By>
<TitreType>Betænkning</TitreType>	A10-0080/2026
<Rapporteur>Julien Sanchez</Rapporteur>
<Titre>Beskyttelse af Den Europæiske Unions finansielle interesser – bekæmpelse af svig – årlig betænkning 2024</Titre>
<DocRef>(2025/2238(INI))</DocRef>
<DocAmend>Forslag til beslutning</DocAmend>
<Article>Punkt 3 a (nyt)</Article>
	

	Forslag til beslutning
	Ændringsforslag

	
	3a.	bemærker med alvorlig bekymring den fortsatte forværring af retsstatsprincippet i visse medlemsstater, navnlig i Ungarn, hvor der gentagne gange er blevet konstateret systemiske risici for Unionens finansielle interesser, herunder af Den Europæiske Revisionsret, OLAF og EPPO; minder om, at Rådet i december 2022 suspenderede 6,3 mia. EUR i samhørighedsmidler til Ungarn i henhold til forordningen om konditionalitet, og at betydelige beløb fortsat er indefrosset på grund af uløste bekymringer med hensyn til offentlige udbud og rammer for bekæmpelse af korruption; understreger, at disse resultater ikke er politiske, men baseret på objektive, dokumenterede og gentagne gange verificerede beviser; gentager, at konditionalitet vedrørende retsstatsprincippet ikke er et politisk instrument, men en sikkerhedsforanstaltning for Unionens budget, der skal anvendes konsekvent, når der opstår risici;

	25a.	anerkender den afgørende rolle, som civilsamfundsorganisationer, ikkestatslige organisationer og fagforeninger spiller med hensyn til at overvåge anvendelsen af EU-midler, indberette mistanke om svig, støtte whistleblowere og foretage uafhængig kontrol, der supplerer arbejdet i EU's organer til bekæmpelse af svig; afviser ethvert forsøg på at instrumentalisere bekymringer over ikkestatslige organisationers anvendelse af EU-midler til at retfærdiggøre generelle restriktioner for civilsamfundet; minder om, at uforholdsmæssige restriktioner for civilsamfundsorganisationer i sig selv er et rødt flag for forringelsen af retsstatsprincippet;

	43a.	understreger, at AI-baserede desinformationskampagner rettet mod EU-institutionerne, herunder koordineret indhold, der har til formål at undergrave tilliden til organer til bekæmpelse af svig, Unionens budget og retsstatsprincippet, udgør en direkte risiko for Unionens finansielle interesser ved at udhule offentlighedens støtte til beskyttelsesmekanismer og ved at dække over svigagtig praksis; opfordrer Kommissionen til i samarbejde med OLAF, EPPO og Europol at udvikle EU-dækkende kapacitet til at opdage, dokumentere og bekæmpe AI-baserede desinformationskampagner rettet mod Unionens finansielle forvaltning;

	53.	minder om, at den budgetmæssige konditionalitetsmekanisme, der er oprettet ved forordningen om konditionalitet, er et retligt reguleret redskab til at forebygge risikoen for skade på EU-budgettet; bemærker, at anvendelsen heraf imidlertid kun kan begrundes, hvis der er en direkte, reel og påvist forbindelse mellem de konstaterede mangler og skaden på EU's finansielle interesser; udtrykker bekymring over, at enhver udvidelse af dens anvendelsesområde ud over dette budgetformål ville være i strid med traktaternes ånd og proportionalitetsprincippet; minder om, at legitimiteten af denne mekanisme er baseret på en strengt objektiv anvendelse, der er fri for politiske overvejelser og respekterer ligebehandling mellem medlemsstaterne; bemærker, at gennemførelsen heraf har skabt praktiske og operationelle udfordringer som fremhævet i Revisionsrettens særberetning 03/2024 om retsstatsprincippet i EU; opfordrer Kommissionen til at anvende mekanismen konsekvent og gennemsigtigt på grundlag af objektive beviser;
	53.	minder om, at den budgetmæssige konditionalitetsmekanisme, der er oprettet ved forordningen om konditionalitet, er et retligt reguleret redskab til at forebygge risikoen for skade på EU-budgettet; minder om, at forordningen om konditionalitet er en budgetmæssig sikkerhedsforanstaltning, der har til formål at beskytte Unionens budget, når tilsidesættelser af retsstatsprincippet påvirker eller udgør en alvorlig risiko for at påvirke den forsvarlige økonomiske forvaltning af Unionens finansielle interesser; minder om, at Domstolen i sag C-156/21 og C-157/21 bekræftede lovligheden af forordningen om konditionalitet og dens brede anvendelsesområde med hensyn til at beskytte Unionens budget mod overtrædelser af retsstatsprincippet; minder om, at legitimiteten af denne mekanisme er baseret på objektiv anvendelse uden dobbeltstandarder; understreger, at systemiske mangler i retsvæsenets uafhængighed, rammerne for bekæmpelse af korruption og anklagemyndighedens kapacitet kan udgøre en sådan risiko, selv inden et direkte, specifikt økonomisk tab kan kvantificeres; opfordrer Kommissionen til at anvende forordningen om konditionalitet rettidigt og konsekvent, når det er nødvendigt, og til årligt at aflægge rapport til Parlamentet om sin vurdering af retsstatsrisici for Unionens budget i alle medlemsstater;

	54.	fastholder, at integriteten og omdømmet af EU's institutioner, organer, kontorer og agenturer er et centralt element i borgernes tillid; mener, at ansvarlighed i forbindelse med anvendelsen af EU's budgetmidler er afgørende for den demokratiske legitimitet, og at kravene vedrørende gennemsigtighed og beskyttelse af EU's finansielle interesser skal gælde ligeligt for alle modtagere og uden undtagelse inden for hver EU-institution, herunder Parlamentet, for at sikre forsvarlig økonomisk forvaltning og effektiv kontrol med offentlige midler;
	54.	minder om, at pligten til at beskytte EU's finansielle interesser gælder på samme måde for alle modtagere af EU-midler, herunder politiske grupper, der er aktive i Europa-Parlamentet; bemærker, at de nylige undersøgelser og inddrivelsesforanstaltninger vedrørende den tidligere Gruppe Identitet og Demokratis formodede misbrug af EU-midler fremhæver betydningen af solide interne kontroller, effektiv efterfølgende kontrol og hurtige inddrivelsesmekanismer i Parlamentets administration; opfordrer Parlamentets administration til straks at afslutte alle udestående inddrivelsesprocedurer og til at henvise alle beviser for regelstridige udgifter til OLAF og EPPO; understreger, at troværdigheden af EU's struktur for bekæmpelse af svig afhænger af, at den anvendes konsekvent over for alle støttemodtagere, herunder dem i selve Parlamentet;

	54a.	bemærker, at Parlamentets administration konstaterede, at mindst 4 333 635,78 EUR af bevillingerne på budgetpost 400 blev uretmæssigt brugt af den tidligere gruppe Identitet og Demokrati i valgperioden 2019-2024, og at EPPO i juli 2025 indledte en undersøgelse af gruppens påståede misbrug af EU-midler; understreger, at troværdigheden af Unionens struktur for bekæmpelse af svig kræver en konsekvent anvendelse af gennemsigtigheds-, ansvarligheds- og inddrivelsesforanstaltninger over for alle støttemodtagere uden undtagelse; opfordrer Parlamentets administration til sideløbende med EPPO's strafferetlige efterforskning at træffe administrative midlertidige beskyttelsesforanstaltninger mod Unionens finansielle interesser; mener, at opløsningen af Gruppen Identitet og Demokrati i 2024 og de deraf følgende finansielle procedurer har vist, at den nuværende ramme er utilstrækkelig til at sikre rettidig opdagelse, indberetning og inddrivelse; opfordrer Parlamentets Præsidium til hurtigst muligt at revidere og styrke den interne ramme for finansiel kontrol, der gælder for de politiske grupper i Europa-Parlamentet;

